Document ID: /roh_data/filtered/fineweb-2-filterrobots_roh.jsonl.gz/52712

La bartga da lain saja stada sin viadi en direcziun da l'insla greca Lesbos. Quai rapporta l'agentura da novitads tirca Dogan. 21 persunas ha la guardia costala salvà. Duas persunas èn anc sparidas.
Bunamain mintga di datti tals accidents mortals sin la Mar Egeica. Pir la notg sin mesemna eran almain 13 persunas najadas en la Mar Mediterrana tranter la Tirchia e la Grezia.
Tenor indicaziuns da l'ONU èn dapi l'entschatta da quest onn radund 970’000 fugitivs arrivads sur la Mar Mediterrana en l'Europa.
RR Novitads 15:00